
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2021

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2021;
	Având în vedere adresa Societății de Transport Public Timișoara S.A. înregistrată la Primăria Municipiului Timișoara cu nr. SC2022-12420/19.05.2022 referitoare la mandatarea reprezentanților Municipiului Timișoara pentru a aproba în Adunarea Generală a Acționarilor situațiile financiare pentru anul 2021;
	Având în vedere Deciziile Consiliului de Administrație al Societății de Transport Public Timișoara S.A. nr. 17/18.05.2022, nr. 18/19/18.05.2022 și nr. 19/18.05.2022 prin care au fost aprobate situațiile financiare anuale ale societății pentru anul 2021, indicatorii de performanță și remunerația și alte avantaje acordate administratorilor în anul 2021;	Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Potrivit adresei nr. SC2022-12420/19.05.2022 Societatea de Transport Public Timișoara S.A. solicită convocarea Adunării Generale a Acționarilor și mandatarea reprezentanților Municipiului Timișoara în AGA pentru a exprima poziția acționarului referitor la situațiile financiare anuale la data de 31.12.2021.
Prin adresa nr. SC2022-12420/19.05.2022 Societatea de Transport Public Timișoara S.A. solicită mandatarea reprezentanților Municipiului Timișoara în AGA pentru a exprima poziția acționarului referitor la următoarele materiale:
1. Situațiile financiare anuale: Bilanțul contabil la 31.12.2021, Contul de profit și pierdere, Date informative, Situația activelor imobilizate, Situația fluxurilor de trezorerie, Situația modificărilor capitalului propriu și Notele explicative la situațiile financiare anuale, întocmite pentru exercițiul financiar al anului 2021,
2. Raportul de Audit pe anul 2021, împreună cu Procesul-verbal al Comitetului de Audit din cadrul Consiliului de Administrație al STPT,
3. Raportul Administratorilor privind exercițiul financiar 2021 și Declarația nefinanciară pe anul 2021,
4. Raportul asupra sistemului de control intern managerial,
5. Indicatorii de performanță financiari și nefinanciari ai administratorilor neexecutivi și ai directorului general pe anul 2021,
6. Raportul privind remunerația și alte avantaje acordate administratorilor în anul 2021.
De asemenea, menționăm că documentele de mai sus au la bază Decizia Consiliului de Administrație al Societății de Transport Public Timișoara S.A. nr. 17/18.05.2022.
Luând în considerare prevederile art. 3 pct. 2. lit. a) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, autoritatea publică tutelară are competența de a numi
Reprezentanţii unităţii administrativ-teritoriale în adunarea generală a acţionarilor şi să aprobe mandatul acestora.
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2021, îndeplinește condițiile pentru a fi supus dezbaterii și aprobării plenului consiliului local. 
   


Director Economic,				                              Consilier BGCMSIP,
  Steliana Stanciu				                                    Violeta Lazăr

